VikipeediA 

Afari keel 


Afari keel (varasem eestikeelne nimetus danakili keel ) on 
Afroaasia keelkonda kuuluv keel. Afari keel on liigitatud 
kusi keelte ida-alarühma.^ Afari keele lähim sugulaskeel 
on saho keel; nad moodustavad koos saho-afari keeledki 

Afari keelt kõneldakse põhiliselt Etioopias Afari osariigis, 
kus see on üks ametlik keel, ning ka Somaalias, Djiboutis 
ja Eritreas. 

Afari keelel on vähemalt kaks murret (põhjamurre ja 
lõunamurrej.i^I 

Afari keele kõnelejaid on kokku umbes 1,4 miljonit, neist 
veidi alla miljoni räägib seda emakeelenaJ 4 ! Kirjaoskajaid 
emakeeles on afari keele kõnelejatest alla 1%, kirjaoskajaid 
teises keeles 3%J 1 ^ Keel on liigitatud ohustatud keelte 
hulka. [5] 

Afari keeles on kasutusel foneetiline kirjaviis. 


[6] 


Vokaalid 

Kasutusel on kahte tüüpi vokaale: lühikesed ja pikadJ 6 ^ 

Lühikesed vokaalid: 

- a[A], 

- e [e], 

- i [i], 

- o[o], 

- u [u]. 

Pikad vokaalid: 

■ aa [a:], 

■ ee [e: ], 

- ii [i: ], 

■ oo [o: ], 

■ uu [u:]. 

Konsonandid 

Konsonantidest on kasutusel labiaalsed (b, f, m, w), alveolaarsed (t, d, s, n, l, r ), retroflekssed (x), palataalsed 
(y), velaarsed (k, g ), larüngaalsed (c, q) ning glotaalsed (h) konsonandid 

Afari keele algsed konsonanthäälikud:® 



Konsonandid 


b[b] 

cm 

d[d] 
dh [cO 
f[f] 
g [g] 

h[h] 

k[k] 

i[i] 

m [m] 
n [n] 
r[r] 

s [s] 
t [t] 
w [w] 
x[b] 

y ü] 


21. sajandi alguses peeti vajalikuks tuua keelde mõned muudatused. Leiti, et vokaali ja konsonandi 
kombinatsioon polnud piisav kõigi sõnade hääldamiseks (näiteks võõrsõnade/nimede kasutamisel afari 
keeles). 

Vokaalide puhul võeti seejärel kasutusele täpid ja hääldamata jäetav konsonant nende sõnade lõpus, millele 
järgneb vokaaliga algav sõna. 

Konsonantide arvu suurendati 17-lt 21 konsonandini (juurde tulid j, p, v, z ning kahetähelised 
häälikuühendid, nt sh, ch, kh, ts jne). 

Kui varem kasutati vaid osakest klassikalisest ladina tähestikust, siis nüüdseks on võetud kasutusele kogu 
tähestik (A-Z)J 6 ^ 

Morfoloogia 

Keeles on kaks grammatilist sugu: mees- ja naissugu.^ 

Sarnaselt eesti keelega eelneb omadussõna nimisõnale, näiteks Xer numu (tõlkes „pikk mees“). 

Afari keeles puudub infinitiiv ehk tegevusnimi, see-eest on aga kesksõnad lõpuga -iyya. Need tegusõna 
käändelised vormid on keeles jaotatud kahte rühma, mille alusel esimese rühma verbide pööramisel 
kasutatakse järelliidet, teise grupi verbide puhul aga eesliidet. 

Nimisõna ainsusest mitmuseliseks muutmine ei käi afari keeles ühe kindla reegli järgi. Võrreldes eri sõnade 
muutmise viise, võib leida väga palju erinevaid seaduspärasusi. 




Näiteks: 


■ Qari, qarwa - maja, majad 

■ küta, kuuta - koer, koerad 

■ iba, ibitte - jalg, jalad 

Afari keelele on omane ka rohkem postpositsioonide ehk tagasõnade kui prepositsioonide ehk eessõnade 
kasutamine. Kasutatavad postpositsioonid pole aga mitte terviksõnad, vaid tähed (/, k, h, t ). 

Näiteks: 

■ Wokkeh bey! - Too see siia! 

■ Wokket tan. - Ta on seal sees. 

■ Wokkek bahi - Too sealt!t 6 ] 

Süntaks 

Afari keeles on SOV sõnajärg (alus-sihitis-tegusõna).^ 


Fonotaktika 

Häälikustruktuur on (C)V(V)(C), erand on aga ühend -str-J 7 ^ 

Kirjaviis 


Afari keeles on kasutusel kirjaviis Qafar Feera, mille 1970ndatel avaldasid kaks Afari haritlasest rahvuslast, 
Dimis ja Redo.® Lisaks sellele on Etioopias aga kasutusel nii oma Etioopia kirjaviis kui ka ladina kirjaviis 
alates 1840. aastast.^ 


Tähestik 


A, B, T, S, E, C, K, X, I, D, Q, R, F, G, O, L, M, N, U, W, H, Y 
a, ba, ta, sa, e, ca, ka, xa, i, da, qa, ra, fa, ga, o, la, ma, na, u, wa, ha, ya ® 


Põhiarvsõnad 


Põhiarvsõnad 1-10 afari keeles:^ 


üks - inik-i 


kaks - nammäy-a 
kolm - sidöx-u 


neli - firey-i 
viis - konõy-u 
kuus - lixey-i 





seitse - malxün-i 


kaheksa - ba-xäar-a 
üheksa - sa-gdal-a 
kümme - täban-a 

Keelenäide 

Addunya takkeemi k dumal elle, Qangara deqsittam teri. A Qangara Yalla Uh teri, a Qangara kee Yalla 
inkiimiiy inki Yalla. - 

Alguses oli Sõna ja Sõna oli Jumala juures ja Sõna oli Jumal.^ 

Yz nangaluk salaamä xica. - 

Saada tervitused mu emapoolsele nõole.^ 

Muu info 


Esimene afari keele sõnaraamat ilmus 1983. aastal tänu keeleteadlastele, kes alustasid afari keele süsteemset 
salvestamist. Enne seda eksisteeris afari keel peamiselt vaid suulise keelena. Afarikeelseid trükiseid leidub 
väheJ 5 ] 

